**Protihrupne cestne ograje**

****

Vir: multivario.si

**Primeri okoljskih zahtev in meril**

**Verzija 1.0**

**avgust 2021**

1. **Predmet zelenega javnega naročanja**

V skladu z 22. točko prvega odstavka 4. člena Uredbe o zelenem javnem naročanju (Uradni list RS, št. 51/17, 64/19 in 121/21; v nadaljnjem besedilu: Uredba o ZeJN) mora naročnik okoljske vidike upoštevati, kadar so predmet naročanja protihrupne cestne ograje. Natančnejšo opredelitev tega predmeta določa 78. točka Priloge 1 Uredbe o ZeJN.

Ti primeri okoljskih zahtev in meril se uporabljajo, kadar so predmet javnega naročila protihrupne cestne ograje.

1. **Ključni okoljski vplivi**
* Uničevanje gozdov, izguba biotske raznovrstnosti in erozija tal zaradi netrajnostnega upravljanja z gozdovi in nezakonite sečnje.
* Izčrpavanje neobnovljivih virov energije za proizvodnjo okolju manj prijaznih materialov za izdelavo protihrupnih ograj.
* Emisije CO2 in druge emisije, ki nastajajo pri proizvodnji materialov za proizvodnjo protihrupnih ograj.
* Nevarnost sproščanja strupenih snovi v okolje.
1. **Pristop k ZeJN**
* Naročanje lesa iz zakonitih in trajnostno pridelanih virov.
* Uporaba materialov, ki so deloma ali v celoti izdelani iz obnovljivih virov, kakršen je les.
* Uporaba materialov, ki pri proizvodnji in v času uporabe povzročajo manj emisij CO2.
1. **Cilj iz Uredbe o zelenem javnem naročanju**

Naročnik mora javno naročilo, ki vključuje predmet iz 22. točke prvega odstavka 4. člena te uredbe, oddati tako, da se v posameznem naročilu izpolni tisti cilj, ki je v nadaljevanju določen za ta predmet:

* delež lesa in/ali lesnih tvoriv v protihrupnih cestnih ograjah znaša najmanj 55% prostornine uporabljenih materialov za izdelavo protihrupnih cestnih ograj, razen če predpis, namen uporabe, krajevna arhitekturna tipologija ali prostorski akt to prepoveduje ali onemogoča.
1. **Okoljske zahteve in merila**
	1. **Protihrupne cestne ograje**

|  |
| --- |
| **5.1.1 Tehnične specifikacije** |
| Naročnik v tehničnih specifikacijah poleg ostalih zahtev, ki se nanašajo na predmet javnega naročanja ali posameznega sklopa, določi: |
| 1. | **Les in materiali na njegovi osnovi morajo izvirati iz zakonitih virov.** Način dokazovanja:Ponudnik mora k ponudbi priložiti: – izjavo, da bo pri dobavi blaga izpolnil zahtevo, ali – potrdilo, da ima blago oziroma material, iz katerega bo proizvod izdelan, znak za okolje tipa I, iz katerega izhaja, da blago izpolnjuje zahteve, ali – potrdilo FSC3 ali PEFC4 za proizvod zadnjega v skrbniški verigi lesa ali – dovoljenje FLEGT5 če les izhaja iz države, ki je podpisala prostovoljni sporazum o partnerstvu z EU, ali – ustrezno dokazilo, iz katerega izhaja, da so zahteve izpolnjene. Naročnik med izvajanjem naročila preverja, ali ponudnik izpolnjuje zahteve. |
| 2. | **Les in materiali na njegovi osnovi morajo izvirati iz trajnostno pridelanih virov.** Način dokazovanja :Ponudnik mora k ponudbi priložiti: – izjavo, da bo pri dobavi blaga izpolnil zahtevo, ali – potrdilo, da ima blago znak za okolje tipa I, iz katerega izhaja, da blago izpolnjuje zahteve, ali – potrdilo FSC ali PEFC zadnjega v skrbniški verigi lesa, ali – ustrezno dokazilo, iz katerega izhaja, da so zahteve izpolnjene; Ponudniki lesa, ki niso certificirani, navedejo količine in poreklo lesa, ki se uporablja v proizvodnji, skupaj z izjavo o njihovi zakonitosti. Naročnik med izvajanjem naročila preverja, ali ponudnik izpolnjuje zahteve. |
| 3. | **Zaščita lesa** Premazi za les in sredstva za globinsko zaščito lesa ne smejo vsebovati aziridina in kromovih (VI) spojin ter več kot 130 g/l hlapnih organskih spojin (HOS). Premaz lesa ne sme biti razvrščen in označen z enim ali več stavki za nevarnost po Uredbi (ES) št. 1272/2008: – H331 (Strupeno pri vdihavanju), – H311 (Strupeno v stiku s kožo), – H301 (Strupeno pri zaužitju), – H330 (Smrtno pri vdihavanju), – H310 (Smrtno v stiku s kožo), – H300 (Smrtno pri zaužitju), – H351 (Sum povzročitve raka), – H334 (Lahko povzroči simptome alergije ali astme ali težave z dihanjem pri vdihavanju), – H350 (Lahko povzroči raka), – H340 (Lahko povzroči genske okvare), – H373 (Lahko škodi organom pri dolgotrajni ali ponavljajoči se izpostavljenosti) in H732 (Škodi organom pri dolgotrajni ali ponavljajoči se izpostavljenosti), – H350i (Lahko povzroči raka pri vdihavanju), – H400 (Zelo strupeno za vodne organizme), – H411 (Strupeno za vodne organizme z dolgotrajnim učinkom), – H412 (Škodljivo za vodne organizme, z dolgotrajnim učinkom), – H410 (Zelo strupeno za vodne organizme, z dolgotrajnim učinkom), – H413 (Lahko ima dolgotrajne škodljive učinke na vodne organizme), – H360F (Lahko škodi plodnosti), – H360D (Lahko škodi nerojenemu otroku), – H361f (Sum škodljivosti za plodnost), – H361d (Sum škodljivosti za nerojenega otroka), – H341 (Sum povzročitve genskih okvar), – H400 (Zelo strupeno za vodne organizme) in H410 (Zelo strupeno za vodne organizme, z dolgotrajnim učinkom), – H411 (Strupeno za vodne organizme z dolgotrajnim učinkom), – H412 (Škodljivo za vodne organizme, z dolgotrajnim učinkom). Premazom ne smejo biti dodani ftalati, ki so razvrščeni in označeni z enim ali več stavki za nevarnost po Uredbi (ES) št. 1272/2008: – H360F (Lahko škodi plodnosti), – H360D (Lahko škodi nerojenemu otroku), – H361f (Sum škodljivosti za plodnost).Način dokazovanja:Ponudnik mora k ponudbi priložiti: – izjavo, da bo pri dobavi blaga izpolnil zahtevo, ali – potrdilo, da ima blago znak za okolje tipa I, iz katerega izhaja, da blago izpolnjuje zahteve, ali – seznam vseh snovi za površinsko obdelavo, ki so jih uporabili pri izdelavi pohištva, varnostni list in tehnično dokumentacijo proizvajalca, ali – ustrezno dokazilo, iz katerega izhaja, da so zahteve izpolnjene. Naročnik med izvajanjem naročila preverja, ali ponudnik izpolnjuje zahteve. |
| **5.1.2 Merila za oddajo javnega naročila** |
| Za razvrstitev ponudb naročnik poleg cene ali stroškov in morebitnih drugih meril določi: |
| 1. | **Merilo »višji prostorninski delež lesa in/ali lesnih tvoriv«.**Ponudba za dobavo protihrupne cestne ograje, ki vsebuje višji prostorninski delež lesa in/ali lesnih tvoriv, se v okviru tega merila točkuje z dodatnimi točkami na način, ki ga predvidi naročnik. Delež tega merila v razmerju do ostalih meril v razpisni dokumentaciji določi naročnik.Način dokazovanja:Ponudnik mora k ponudbi priložiti:- tehnično dokumentacijo proizvajalca, iz katere izhaja prostorninski delež lesa in/ali lesnih tvoriv, ali- drugo ustrezno dokazilo iz katerega izhaja izpolnjevanje merila.Naročnik med izvajanjem naročila preverja kako ponudnik izpolnjuje merilo. |
| 2. | **Merilo »nižje emisije CO2«**Ponudba za dobavo protihrupnega panela, ki izkazuje nižje emisije CO2 zaradi transporta, se v okviru tega merila točkuje z dodatnimi točkami na način, ki ga predvidi naročnik. Delež tega merila v razmerju do ostalih meril v razpisni dokumentaciji določi naročnik.Način dokazovanja:Ponudnik mora k ponudbi priložiti:- tehnično dokumentacijo proizvajalca, iz katere izhajajo emisije CO2 vezane na transport, ali- drugo ustrezno dokazilo iz katerega izhaja izpolnjevanje merila.Naročnik med izvajanjem naročila preverja kako ponudnik izpolnjuje merilo. |
| 3. | **Merilo »stopnja absorbcije zvoka protihrupnega panela po standardu SIST EN 1793-1:2017«.**Ponudba za dobavo protihrupne ograje, ki izkazuje višjo kategorijo protihrupnega panela glede na zmožnost absorpcije zvoka, se v okviru tega merila točkuje z dodatnimi točkami na način, ki ga predvidi naročnik. Delež tega merila v razmerju do ostalih meril v razpisni dokumentaciji določi naročnik.Način dokazovanja:Ponudnik mora k ponudbi priložiti:- tehnično dokumentacijo proizvajalca, iz katere izhaja, v katero kategorijo se uvršča protihrupni ograjni panel glede absorpcije zvoka, ali- drugo ustrezno dokazilo, iz katerega izhaja izpolnjevanje merila.Naročnik med izvajanjem naročila preverja kako ponudnik izpolnjuje merilo. |
| 4. | **Merilo »zvočna izolacija protihrupnega panela po standardu SIST EN 1793-2:2018«.**Ponudba za dobavo protihrupne ograje, ki izkazuje višjo kategorijo protihrupnega panela glede na zmožnost zvočne izolacije, se v okviru tega merila točkuje z dodatnimi točkami na način, ki ga predvidi naročnik. Delež tega merila v razmerju do ostalih meril v razpisni dokumentaciji določi naročnik.Način dokazovanja:Ponudnik mora k ponudbi priložiti:- tehnično dokumentacijo proizvajalca, iz katere izhaja v katero kategorijo se uvršča protihrupni ograjni panel glede absorpcije zvoka, ali- drugo ustrezno dokazilo, iz katerega izhaja izpolnjevanje merila.Naročnik med izvajanjem naročila preverja kako ponudnik izpolnjuje merilo. |
| 5. | **Merilo »Zaščita lesa pred insekti in gnitjem«**Ponudba za dobavo protihrupne ograje, ki izkazuje bolj kvalitetno zaščito lesenega dela protihrupnega panela pred insekti in gnitjem, se v okviru tega merila točkuje z dodatnimi točkami na način, ki ga predvidi naročnik. Delež tega merila v razmerju do ostalih meril v razpisni dokumentaciji določi naročnik.Način dokazovanja:Ponudnik mora k ponudbi priložiti:- tehnično dokumentacijo proizvajalca, iz katere izhaja način zaščite lesenega dela protihrupnega panela, ali- drugo ustrezno dokazilo, iz katerega izhaja izpolnjevanje merila.Naročnik med izvajanjem naročila preverja kako ponudnik izpolnjuje merilo. |
| **5.1.3 Posebno določilo pogodbe o izvedbi naročila** |
| Naročnik v pogodbenih določilih poleg ostalih zahtev, ki se nanašajo na predmet javnega naročila ali posameznega sklopa, določi: |
| 1. | V primeru, da ponudnik ne izpolnjuje pogodbenih obveznosti na način, predviden v pogodbi o izvedbi javnega naročila, naročnik od te pogodbe odstopi. |